DJEČJI VRTIĆ KOŠUTICA

TRG SLOBODE 36

48356 FERDINANDOVAC

Ferdinandovac, 07.04.2025.

**BILJEŠKE UZ FINANCIJSKE IZVJEŠTAJE ZA RAZDOBLJE OD 01.01.-31.03.2025. GODINE**

Broj RKP-a: 27870

Matični broj: 01389076

Naziv obveznika: DJEČJI VRTIĆ KOŠUTICA

Pošta i mjesto: 48356 FERDINANDOVAC

Ulica i kućni broj: TRG SLOBODE 36

Razina: 21- Proračunski korisnik jedinice lokalne i područne (regionalne) samouprave

Šifra djelatnosti: 8510

Razdjel: 000

Šifra grada/općine: 115

IBAN: HR7024020061100080036

Razdoblje: 01.01.2025.- 31.03.2025. godine

Bilješke uz financijske izvještaje prema čl.8. Pravilnika o financijskom izvještavanju sastavni su dio financijskih izvještaja proračuna i proračunskih korisnika.

Dječji vrtić Košutica kao proračunski korisnik jedinice lokalne i područne (regionalne) samouprave obveznik je predavanja financijskih izvještaja za razdoblje 01.01.-31.03.2025. godine.

Navedeni izvještaji sastoje se od slijedećih obrazaca:

-Izvještaj o prihodima i rashodima, primicima i izdacima – obrazac PR-RAS

-Bilješke

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. ožujka 2025. godine upućenoj od strane Ministarstva financija.

Stanje novčanih sredstava u banci na dan 31.03.2025. godine je 3.765,04 eura, oročenih sredstava u bankama nije bilo.

Prosječan broj zaposlenih u ovom izvještajnom razdoblju je isti kao i u prošlogodišnjem izvještajnom razdoblju i iznosi 14 zaposlenika.

Obračunati a nenaplaćeni prihodi poslovanja Dječjeg vrtića Košutica na dan 31.03.2025. godine iznose 329,50 eura i odnose se na potraživanja od roditelja za smještaj djece u dječjem vrtiću i kraće programe etno tradicijski i rano učenje engleskog jezika.

**Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS**

**Prihodi poslovanja** Dječjeg vrtića Košutica veći su u odnosu na izvještajno razdoblje prethodne godine za 30,1%, u ovom izvještajnom razdoblju iznose 60.038,50 eura.

Najznačajnije promjene u odnosu na prošlogodišnje izvještajno razdoblje odnose se na povećanje prihoda od smještaja djece radi većeg broja upisane djece i vanjskih polaznika iz okolnih općina koji plaćaju punu ekonomsku cijenu. Prihodi od strane nadležnog proračuna odnosno Općine Ferdinandovac za financiranje rashoda poslovanja su također veći radi veće potrebe za prijenosom sredstava potrebnih za financiranje rashoda.

**Rashodi poslovanja** Dječjeg vrtića Košutica veći su u odnosu na izvještajno razdoblje prethodne godine za 29,9%, u ovom izvještajnom razdoblju iznose 76.666,49 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za zaposlene radi povećanja osnovice za obračun plaće i promjene koeficijenata radnih mjesta te isplate potpore za bolovanje duže od 90 dana. Naknade za prijevoz su veće radi zaposlenica na zamjenama koje su iz okolnih mjesta. Radi većeg broja upisane djece veća je potreba za uredskim materijalom i ostalim materijalnim rashodima, namirnicama, materijalom za tekuće održavanje građevinskog objekta. Povećane su usluge odvoza otpada, računalne usluge su veće radi arhive eRačuna, te zdravstvene usluge za analizu vode na legionelu.

Smanjenje se odnosi na službena putovanja, naknadu za upotrebu privatnog automobila u službene svrhe, potrošnju plina, nabavu sitnog inventara, naknadu za rad upravnog vijeća

**Ukupni prihodi i primici iznose 60.038,50 eura.**

**Ukupni rashodi i izdaci iznose 76.666,49 eura.**

**Manjak prihoda i primitaka za razdoblje 01.01.-31.03.2025. godine iznosi 16.627,99 eura.**

**Preneseni manjak prihoda i primitaka iz 2024. godine iznosi 4.975,18 eura.**

**Manjak prihoda i primitaka za pokriće u sljedećem razdoblju iznosi 21.603,17 eura.**

Bilješke izradila: Odgovorna osoba:

Željka Bosorić Baruškin Marinela Bedeković Prevedan